Նա նաեւ նոր եւ անհրաժեշտ ջանքեր կգործադրի, որպեսզի գաղափարախոսական պատերազմում իսլամական ծայրահեղականությունը ներկայացվի, ինչպես այն կա. ատելությամբ լի, աշխարհի մեծագույն կրոններից մեկը քաղաքական գաղափարախոսության վերածելու ձեռնածություն, որը նեղմիտ մեկնաբանություն է տալիս իսլամական արդարադատությանը եւ մերժում է իսլամական ուսմունքի հազարամյա պատմությունը, որով ընդունվում են հանդուրժողական հավատը եւ ռացիոնալ մտածողությունը: Թրամփի վարչակազմը, հավանաբար, կփորձի հաղթել ISIS-ի գաղափարախոսությանը՝ հզորացնելով այն մահմեդականներին, որոնք ընդունում են իսլամի հանդուրժողական մեկնությունները, եւ այդպիսիք կազմում են այսօր աշխարհում ապրող մահմեդականների գերակշիռ մասը: Նման մոտեցումը լավագույն հնարավորությունը կլինի պաշտպանելու ոչ միան քրիստոնյաների կյանքը եւ ժառանգությունը, այլեւ հրեաների, նաեւ մահմեդականների, որոնք կազմում են ISIS-ի զոհերի մեծագույն մասը: